*PROJEKTS*

**LATVIJAS REPUBLIKAS MINISTRU KABINETS**

2015.gada \_\_\_. \_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ § )

**Valsts pamatbudžeta programmas „Ekonomikas attīstības programma” finanšu līdzekļu izmantošanas kārtība**

*Izdoti saskaņā ar*[*Imigrācijas likuma*](http://likumi.lv/doc.php?id=175748)

[*23.panta*](http://likumi.lv/doc.php?id=175748#p11)*astoto daļu*

1. Noteikumi nosaka valsts pamatbudžeta programmas „Ekonomikas attīstības programma” (turpmāk – budžeta programma) finanšu līdzekļu (turpmāk – finanšu līdzekļi) izmantošanas kārtību.
2. Budžeta programmā maksimāli pieļaujamo izdevumu apmēru kārtējam saimnieciskajam gadam aprēķina atbilstoši naudas līdzekļu atlikumam uz iepriekšējā saimnieciskā gada beigām un kārtējā saimnieciskajā gadā budžeta programmas kontā ieskaitītiem finanšu līdzekļiem, kas saskaņā ar normatīvajos aktos uzturēšanās atļauju jomā noteiktajiem nosacījumiem uzskatāmi par neatmaksājamiem ārzemniekam vai viņa mantiniekam.
3. Ekonomikas ministrija atbilstoši gadskārtējā valsts budžeta likumā noteiktajiem mērķiem līdz kārtējā saimnieciskā gada 1.martam un nepieciešamības gadījumā, izvērtējot budžeta programmā pieejamo finanšu līdzekļu apjomu, līdz kārtējā saimnieciskā gada 1.oktobrim sagatavo un normatīvajos aktos noteiktajā kārtībā iesniedz Ministru kabinetā rīkojuma projektu par šo noteikumu 2.punktā noteikto budžeta programmas finanšu līdzekļu sadalījumu, norādot:
	1. izmantošanas mērķi un sasniedzamos rezultātus;
	2. ministriju, budžeta programmu (apakšprogrammu). Ja valsts budžeta iestāde pārskaita finansējumu saņēmējam, kas nav valsts budžeta iestāde, tad norāda institūciju, kas saņem finansējumu;
	3. izlietošanas nosacījumus, ja tas nepieciešams atbilstoši finansējuma izmantošanas specifikai.
4. Par finanšu līdzekļu izmantošanu atbilstoši šo noteikumu 3.punktā minētajam Ministru kabineta rīkojumam atbild finansējuma saņēmējs. Finanšu līdzekļu izlietojums saņēmējam jānodrošina atbilstoši Latvijas Republikas normatīvajiem aktiem.
5. Finansējuma saņēmējs, kas ir saņēmis finanšu līdzekļus kā transferta ieņēmumus izdevumu segšanai, katru gadu par izdevumiem, kas veikti līdz 31.martam, 30.jūnijam, 30.septembrim un 31.decembrim, attiecīgi līdz 10.aprīlim, 10.jūlijam, 10.oktobrim un 10.janvārim iesniedz Ekonomikas ministrijā pārskatu, kas sastāv no rakstiskas atskaites par uzdevuma izpildi.
6. Šo noteikumu 5.punktā minētais finansējuma saņēmējs veic neizlietotā transferta atlikuma atmaksu Ekonomikas ministrijai Ekonomikas ministrijas norādītajā termiņā.
7. Ekonomikas ministrija vai cita Ministru kabineta rīkojumā noteiktā atbildīgā institūcija slēdz līgumu ar finansējuma saņēmēju, kas nav šo noteikumu 5.puntā minētais finansējuma saņēmējs, kurā nosaka arī uzraudzības un atskaitīšanās kārtību par piešķirtajiem finanšu līdzekļiem.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J.Spiridonovs

28.04.2015. 16:45

339
A.Krūze, 67013127

Arta.Kruze@em.gov.lv